
     REPUBLIKA HRVATSKA
     TRGOVAČKI SUD U OSIJEKU


U IME REPUBLIKE HRVATSKE
R J E Š E N J E


	Trgovački sud u Osijeku, po sucu mr. sc. Tihomiru Kovačeviću, kao stečajnom sucu, povodom prijedloga RH, MF, PU, Područni ured Slavonija i Baranja, Vukovar, OIB 18683136487, za otvaranje stečajnog postupka nad dužnikom DRUŠTVO ANTUNA GUSTAVA MATOŠA TOVARNIK, Tovarnik, Ivana Burika 9, Registarski broj 16000996, OIB 43064056585, dana 23. veljače 2017.

r i j e š i o   j e

OBUSTAVLJA SE stečajni postupak nad dužnikom DRUŠTVO ANTUNA GUSTAVA MATOŠA TOVARNIK, Tovarnik, Ivana Burika 9, Registarski broj 16000996, OIB 43064056585. 

Obrazloženje

Predlagatelj FINA je dana 4.11.2016. godine podnijela ovome sudu zahtjev za provedbu skraćenog stečajnog postupka nad dužnikom DRUŠTVO ANTUNA GUSTAVA MATOŠA TOVARNIK, Tovarnik, Ivana Burika 9, temeljem odredbe čl. 429. st. 1. Stečajnog zakona (NN 71/15, dalje: SZ).

U prijedlogu je navela da na dan 1.07.2016. dužnik u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana, u ukupnom iznosu od 68.530,49 kn, u koji iznos je uračunata kamata i naknada FINE za provedbe ovrhe na novčanim sredstvima dužnika. Također je navela da dužnik nema radnika.

FINA je dostavila popis računa i oročenih novčanih sredstava dužnika na dan 1.07.2016., te navela da na temelju čl. 112. st. 5. SZ-a dužnik na dan 1.07.2016. na ime predujma za namirenje troškova stečajnog postupka ima zaplijenjena novčana sredstva u iznosu od 0,00 kn.

Nakon objavljenog oglasa temeljem odredbe čl. 430. SZ vjerovnik Republika Hrvatska je podnijela prijedlog za otvaranje stečajnog postupka nad dužnikom uz koji je dostavila dokaz o postojanju svoje tražbine i stečajnog razloga, te nekretnina u vlasništvu dužnika, te je sud temeljem odredbe čl. 433. SZ rješenjem obustavio skraćeni stečajni postupak, kako bi po pravomoćnosti istoga nastavio postupak prema općim odredbama SZ.

U međuvremenu zakonski zastupnik dužnika dostavio je zamolbu za obustavu stečajnog postupka u kojem navodi da je dužnik podmirio dug i da žiro-račun dužnika nije više blokiran, te je u privitku dostavio dokaz o istom – Potvrdu FINE od 16.02.2017. iz koje je razvidno da žiro-račun dužnika na dan 16.02.2017. nije blokiran i da nema nepodmirenih obveza.

Sud je izvršio uvid u spis i dokumente u spisu i to Ispis iz registra udruga na dan 4.11.2016., Obrazac Prijedloga za sklapanje upravnog ugovora za pravne osobe, Stanje poreznog duga na dan 9.12.2016., Izvadak iz zemljišne knjige, Podnesak – o značajkama i ostvarenju projekta izgradnje i opremanja od 10.08.2016., Prijedlog vjerovnika za otvaranje stečajnog postupka od 11.01.2017., Dopis MF, PU, Područni ured Slavonija i Baranja od 5.01.2017., Stanje računa poreznog obveznika na dan 31.12.2016., Dopis MF, PU, Područni ured Slavonija i Baranja – upit o imovini – ovrha od 5.01.2017., Očevidnik o redoslijedu plaćanja od 5.01.2017. i Potvrda FINE o blokadi računa i novčanih sredstava ovršenika od 16.02.2017., te utvrdio da je dužnik postao sposoban za plaćanje pa je odlučio kao u izreci temeljem odredbe čl. 128. st. 9. SZ-a.

U Osijeku 23. veljače 2017.


Zapisničar:         							SUDAC:
Elizabeta Đeke					      mr. sc. Tihomir Kovačević

                                                                                   
POUKA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.


D N A:
1. Predlagatelju na njihov poslovni broj
2. Dužniku
3. mrežna stranica e-Oglasna ploča sudova 
4. Kal.22.3.

